[ca] La població mundial ha experimentat un creixement accelerat des del segle XIX, intensificant-se notablement durant el segle XX i XXI. Aquest creixement també es manifesta a Catalunya, on la població va passar de 5,95 milions el 1980 a 7,74 milions el 2020. Aquest augment demogràfic ha impulsat una expansió urbana significativa, transformant el territori i plantejant nous reptes urbanístics. L'objectiu principal del treball és identificar patrons de creixement i transformació del territori a Catalunya entre 1980 i 2020, així com quantificar aquests canvis. Per a això, s'han emprat eines GIS i datasets del Global Human Settlement Layer (GHSL) d'abast global que permeten realitzar una anàlisi diacrònica en dos arcs temporals: 1980-2000 i 2000-2020. Mitjançant tècniques d'anàlisi espacial i zonal, s'han explorat dades de volums i superfícies edificades, representant-los cartogràficament i agregant-los per vegueries, comarques i municipis. Els resultats evidencien un major creixement urbanístic durant el període 1980-2000 en comparació amb 2000-2020, sent el volum total edificat en el segon període únicament un 75% del primer. Aquest creixement inicial també es va caracteritzar per una densificació més marcada. L'àmbit metropolità de Barcelona va concentrar gran part del volum construït, encara que el seu pes relatiu va disminuir del 60,07% al 52,85%, afavorint una descentralització gradual cap a altres àmbits territorials. Les grans ciutats com Barcelona i Tarragona tendeixen cap a models més densos, mentre que hi ha municipis de les corones metropolitanes i de zones costaneres, com Sant Cugat o Cunit, que destaquen per un predomini de zones de densitats mitjanes.

[en] The global population has experienced accelerated growth since the 19th century, intensifying notably during the 20th and 21st centuries. This growth is also evident in Catalonia, where the population increased from 5.95 million in 1980 to 7.74 million in 2020. This demographic increase has driven significant urban expansion, transforming the territory and posing new urban planning challenges. The main objective of this study is to identify patterns of growth and transformation of the territory in Catalonia between 1980 and 2020, as well as to quantify these changes. To achieve this, GIS tools and datasets from the Global Human Settlement Layer (GHSL) with a global scope were used, enabling a diachronic analysis in three-time frames: 1980-2000-2020. Through spatial and zonal analysis techniques, data on built volumes and surfaces were explored, mapped, and aggregated by some territorial administrative divisions. The results show greater urban growth during the 1980-2000 period compared to 2000-2020, with the total built volume in the latter period being only 75% of the former. This initial growth was also characterized by more pronounced densification. The metropolitan area of Barcelona concentrated much of the constructed volume, although its relative weight decreased from 60.07% to 52.85%, favoring a gradual decentralization towards other territorial areas. Large cities like Barcelona and Tarragona tend toward denser models, while some peri-urban and coastal areas, like Sant Cugat or Cunit, are notable for medium densities.